Andreza Delgado

Andreza Delgado (Ilhéus, Brasil, 1995eko abuztuaren 3a) brasildar kultur ekintzaile eta idazlea da.

 Ibilbidea 
Delgadok São Pauloko Unibertsitate Federalean (UNIFESP) ikasi zuen eta ikasle mugimenduetan parte hartu zuen. 2015ean, protesta batean atxilotu egin zuten. Biharamunean poliziak sexu abusuak egin zizkiola salatu zuen. Geroago, Movimento Passe Livre ekimenarekin bat egin zuen, udal garraio publikoaren doakotasuna eskatzen duen herri ekimena.

Delgadoren lanak favelen bizitza kulturalaren dinamizazioa bilatzen du, bertan bizi diren sortzaileak zein aldiri horietako biztanle guztiak ikusaraziz, merkatuak eta erakundeek ahaztutako kontsumitzaile gisa duten rola onar dadin. Ildo horretan, São Pauloko auzo marjinaletako hainbat kultur ekitaldiren sortzailea izan da, hala nola PerifaCon, 2019an sortu zen komiki eta pop kulturaren azoka, non Delgado komisario lanetan ere aritu den. Urte horretan bertan Gamer Perifa inauguratu zuen, bideojokoak maite dituztenentzako konbentzioa. 2020an das Favelas Kopa antolatu zuen, E-sports lehiaketa bat.

Delgadok Lança asteroko podcasta zuzendu eta aurkeztu zuen Braban 2021 eta 2022 artean. Horrez gain, Universo Online (UOL) web atarian zutabegilea da eta ipuin liburu baten argitalpenean parte hartu du.

 Lanak 

 2021 – As Meninas Maluquinhas. Zenbait egile Editora Melhoramientos. ISBN 9786555393507.

 Aintzatespenak 

 Aktibismoan egindako lanagatik, 2023an BBCk argitaratutako 100 Emakume zerrendaren urteko edizioan sartu zuten Delgado. Aipamen hori baino hilabete batzuk lehenago, nebarekin partekatzen duen Irmãos Delgado enpresa MOOC 100 zerrendan sartu zuten, afrobrasildar sortzaileen zerrenda batean.

 Erreferentziak 

 Kanpo estekak 

Kategoria:Bahia estatuko jendea
Kategoria:100 Emakume (BBC)
Kategoria:Brasilgo aktibistak
Kategoria:Giza eskubideen aldeko emakumeak
Kategoria:Brasilgo idazleak
Kategoria:Portugesezko idazleak
Kategoria:XXI. mendeko emakume idazleak